stanford-oval/wikipedia huggingface dataset:
Risto Siivola

Risto Juhani Siivola (s. 1. marraskuuta 1947 Sysmä) on suomalainen diplomi-insinöri ja eläköitynyt yritysjohtaja, joka on saanut kauppaneuvoksen arvonimen.
Risto Siivola syntyi Onni ja Hellä Siivolan perheeseen. Hän avioitui 1971 Marjatta Kaarina Ullgrenin kanssa. Siivola tuli ylioppilaaksi Sysmän yhteiskoulusta 1966 ja valmistui diplomi-insinööriksi Teknillisestä korkeakoulusta 1971. Hän oli Standard Telefon og Kabelfabrik A/S:n järjestelmäinsinööri Norjassa 1972–1973 ja Standard Electric Puhelinteollisuus Oy:n järjestelmäinsinööri Helsingissä 1974–1977.
Turun kaupungin puhelinlaitoksen, vuodesta 1991 Turun Telelaitos, suunnitteluosaston päällikkö Siivola oli 1977–1987 ja toimitusjohtaja 1987–1994, Oulun Puhelin -osakeyhtiön toimitusjohtaja 1995–2001 ja Uusi Oulun Puhelin Oyj:n, vuodesta 2001 Oulun Puhelin Oy, vuodesta 2007 Oulun Puhelin Holding Oyj ja vuodesta 2010 Oulu ICT Oy, toimitusjohtaja 2000–2011. Siivola oli myös Turun teknillisen oppilaitoksen tuntiopettaja 1978–1987 ja Telepohja Oy:n toimitusjohtaja 1995–2007. Hänellä on lisäksi ollut useita liike-elämän ja muita asiantuntija- ja luottamustehtäviä, DNA:n hallituksen puheenjohtajana hän toimi 2003–2010. Kauppaneuvoksen arvonimen Siivola sai 2011.
Hentotoppo

| Hentotoppo |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Kladi::  Commelinids
Lahko::  Poales
Heimo::  Heinäkasvit Poaceae
Suku::  Tupsutopot Koeleria
Laji::  macrantha
Kaksiosainen nimi
 Koeleria macrantha  (Ledeb.) Schult. 
Katso myös
   Hentotoppo Wikispeciesissä   Hentotoppo Commonsissa 
Infobox OKNimi-testi OK: 
Hentotoppo (Koeleria macrantha) on monivuotinen heinälaji tupsutoppojen eli toppojen suvussa.
Hentotoppo kasvaa 20–40 senttimetriä korkeaksi. Mättäänä kasvavat tyvilehdet ovat yhden millimetrin levyisiä. Kukintona on tähkämäisen tiheä röyhy, kahdesta kahdeksaan senttimetriä pitkä. Tähkylät ovat 4–5 millimetriä pitkiä, kaksikukkaisia, vihneettömiä. Kukat ja kaleiden kalvolaidat ovat hopeanhohtoisia.
Hentotoppoa esiintyy laajasti Euroopassa, Aasiassa ja Pohjois-Amerikassa. Pohjoismaissa sitä kasvaa vakiintuneena Tanskan korkeudelle asti. Suomessa lajia on harvoin tavattu satunnaisena tulokkaana.
Aiheesta muualla

Suomen Lajitietokeskus: Hentotoppo (Koeleria macrantha)
Hautausmaan poika

| Hautausmaan poika> The Graveyard Book |
| --- | --- |

Alkuperäisteos
Kirjailija:  Neil Gaiman
Kuvittaja:  Dave McKean
Kieli:  englanti
Genre:  fantasia, kauhu
Kustantaja:  HarperCollins
Julkaistu:  2008
Ulkoasu:  sidottu
Sivumäärä:  320
ISBN:  0060530928
Suomennos
Suomentaja:  Inka Parpola
Kustantaja:  Otava
Julkaistu:  2009
Ulkoasu:  sidottu
Sivumäärä:  303
ISBN:  978-951-1-23720-4
Löydä lisää kirjojaKirjallisuuden teemasivulta
Hautausmaan poika (engl. The Graveyard Book) on Neil Gaimanin vuonna 2008 ilmestynyt lasten fantasiaromaani. Teoksen on kuvittanut Dave McKean. Inka Parpolan suomennos ilmestyi vuonna 2009 Otavan kustantamana.
Romaani sai vuonna 2009 Carnegie-mitalin, parhaan romaanin Hugo-palkinnon ja Newbery-mitalin.
Teos kertoo orvoksi jäävästä pikkupojasta, jonka hautausmaalla asuva aavepariskunta ottaa suojiinsa. Pojan varttumista seurataan noin 15-vuotiaaksi saakka. Kirjan teemana onkin pojan kasvutarina.
Vastaanotto

Tähtivaeltaja-lehden arvostelussa Toni Jerrman piti teosta erinomaisena ja sen lähtökohtia nerokkaina, vaikka teos ei hänen mielestään ylläkään Gaimanin Tähtisumua- ja Coraline-romaanien tasolle. Hän pitää kuitenkin kliseisenä kirjaan ujutettua ennustusta sekä hyvän ja pahan taistelua.
Myöskään Savon Sanomien arvostelija Riku Ylösen mukaan kirja ei yllä Gaimanin aiempien teostan tasolle. Hänen mukaansa kirjan alkupuolella on muutama onnistunut luku, mutta kokonaisuus jää ohueksi ja hahmot luonnostelmiksi. Kirja erottuu kuitenkin edukseen kielen avulla. Ylönen suosittelee teosta Gaimanin ihailijoille ja nuortenfantasian suurkuluttajille.
Harper's

Harper's tarkoittaa seuraavia:
Yhdysvaltalaiset lehdet

Harper’s Bazaar (alun perin Harper’s Bazar), 1867 perustettu kerran kuukaudessa ilmestyvä naisten muotilehti
Harper’s Magazine, johon usein viitataan nimellä Harper’s, yleisaikakaulehti
Harper’s Weekly, 1857–1916 ilmestynyt viikkolehti
Muuta

Harper’s Island, yhdysvaltalainen kauhu- ja jännityssarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Harper's”, voi hakea sivunnimihaulla, laajalla sivunnimihaulla tai tekstihaulla.
Risto Sipilä

Risto Sipilä (s. 1965 tai 1966) on helsinkiläinen asianajaja ja varatuomari. Sipilä on toiminut Asianajotoimisto Borenius Oy:n palveluksessa vuodesta 2004. Hänen asiantuntemusalueitaan ovat rakentamis- ja kiinteistöoikeus sekä erityisesti rakennusurakoihin liittyvät oikeudenkäynnit ja hän myös luennoi näistä aiheista säännöllisesti.
Sipilä on valmistunut oikeustieteen kandidaatiksi vuonna 1991 ja saanut auskultoituaan varatuomarin arvon vuonna 1993.
Hän on toiminut Suomen Asianajajaliiton puheenjohtajana vuosina 2013-2016. Sitä ennen hän toimi Asianajajaliiton varapuheenjohtajana (2010–2013) sekä lukuisissa muissa liiton luottamustehtävissä. Sipilä on lisäksi toiminut Helsingin Asianajajayhdistyksen puheenjohtajana (2002–2006) sekä Suomen Lakimiesliiton hallituksen jäsenenä.
Haute-Goulaine

| Haute-Goulaine |
| --- | --- |
 Ilmakuva kunnan keskustasta
 vaakuna
 Haute-Goulaine
 Koordinaatit: 47°11′59″N, 1°25′39″W 
Valtio:  Ranska
Alue:  Pays de la Loire
Departementti:  Loire-Atlantique
Arrondissementti:  Nantes
Pinta-ala:  
 – Kokonaispinta-ala:  20,6 km²
Väkiluku (2017):  5 764 
 – Väestötiheys:  279 as./km²
Kunnan numero:  44071
 
 Kunnan kotisivut 
Infobox OKVirheellinen NIMI-arvo: 
Haute-Goulaine on kunta läntisessä Ranskassa Loire-Atlantiquen departementissa Pays de la Loiren alueella. Se sijaitsee noin 14 kilometriä Nantesin kaupungista itään.
Château de Goulaine
Kunnan alueella oleva renessanssilinna Château de Goulaine on kuulunut saman suvun omistukseen jo vuosituhannen ajan. 1100-luvulla se oli linnoitus silloisessa Bretagnen rajamaakunnassa, Bretagnen herttuakunnan ja Ranskan kuningaskunnan rajalla. 1400-luvun lopulla aloitettiin keskiaikaisen linnoituksen muutostyöt renessanssilinnaksi. Vuonna 1621 Ranskan kuningas Ludvig XIII myönsi perheelle arvokkaan markiisin aseman. Linna on avoinna vierailuille, ja sen talleissa on LU:n keksitehtaan museo, jossa on esillä tehtaan historiasta kertova näyttely.
Aiheesta muualla

Kuvia tai muita tiedostoja aiheesta Haute-Goulaine Wikimedia Commonsissa
Risto Suhonen

Risto Olavi Suhonen (29. helmikuuta 1932 Kuopio – 3. maaliskuuta 2015 Kuopio) oli suomalainen yritysjohtaja, joka sai kauppaneuvoksen arvonimen.
Suhosen vanhemmat olivat kauppaneuvos Martti Suhonen ja talousopettaja Kerttu Timonen ja puoliso vuodesta 1961 agronomi Eeva-Liisa Kajaste. Suhonen tuli ylioppilaaksi Kuopion lyseosta 1952 ja harjoitti opintoja Helsingin kauppakorkeakoulussa suorittamatta kuitenkaan loppututkintoa. Hän oli Oy Mainos Taucher Reklam Ab:n toimittaja 1957, mainospäällikkö ja osastopäällikkö Helsingissä 1958–1965 ja isänsä jälkeen Savon Sanomia julkaisevan Savon Sanomain Kirjapaino Oy:n varatoimitusjohtaja 1965–1966, toimitusjohtaja 1966–1990 ja hallituksen jäsen vuodesta 1966 sekä Kustannuskiila Oy:n toimitusjohtaja 1972–1990 ja hallituksen puheenjohtaja vuodesta 1983. Hänellä oli myös useita asiantuntija- ja luottamustehtäviä. Suhonen toimi Alankomaiden varakonsulina Kuopiossa 1978–1990. Kauppaneuvoksen arvonimen Suhonen sai 1989.
Hautavajoama

Hautavajoaman synty ja täyttyminen merivedellä.
Hautavajoamaa Islannissa.
Hautavajoama on kahden erkanevan mannerlaatan saumassa oleva tasapohjainen, jyrkkäreunainen, pitkä laakso. Laakso syntyy laattojen välin lohkeillessa palasiin erkaantumisen yhteydessä ja näiden palasten upotessa alemmas astenosfääriin.
Hautavajoamat levenevät joitain senttimetrejä vuodessa. Leveneminen johtaa aluksi kapeiden salmien syntyyn ja myöhemmin kokonaisten valtamerien aukeamiseen. Hautavajoama ei täyty merivedellä yhtäkkiä, vaan sitä edeltävät tulvimis- ja kuivumisjaksot, jolloin syntyy erilaisia meriä, suolajärviä ja suolatasankoja.
Monet maailman syvimmistä järvistä sijaitsevat hautavajoamissa, kuten Siperian Baikaljärvi, Afrikan Tanganjika ja Pohjois-Amerikan Yläjärvi. Hautavajoamien järvialtaissa on monenlaisia mineraalivaroja, ja niiden pintaan nousee öljyä ja kaasuja. Hautavajoamien aktiivisissa haaroissa esiintyy usein tulivuoritoimintaa.
Lähi-idästä Itä-Afrikkaan ulottuva Iso hautavajoama koostuu kolmesta haarasta: Punaisestamerestä, Adeninlahdesta ja 6 000 kilometriä pitkästä Itä-Afrikan hautavajoamasta. Nämä kolme murroslaaksoa kohtaavat Djiboutissa Afarin syvängössä murroslaaksoille tyypillisessä 120 asteen kulmassa. Ison hautavajoaman laaksoista aktiivisia ovat Punainenmeri ja Adeninlahti, mutta Itä-Afrikan hautavajoama on passiivinen. Muita hautavajoamia ovat esimerkiksi Kuolleenmeren–Jordaninlaakson vajoama, Australiassa sijaitseva Spencerinlahden–Torrensjärven hautavajoama, Kamerunin hautavajoama sekä Pohjois-Amerikan Mississipinlahti, Reelfoot Rift ja Kalifornianlahti.
Aiheesta muualla

Kuvia tai muita tiedostoja aiheesta Hautavajoama Wikimedia Commonsissa
Risto Solanko

Risto Solanko (vas.) Suomen Israelin-suurlähettiläänä keskustelemassa presidentti Jitzhak Ben-Zvin ja Abba Ebanin kanssa lokakuussa 1962.
Risto Solanko (vuoteen 1935 Sohlman, 28. heinäkuuta 1901 Tampere – 7. toukokuuta 1980 Helsinki) oli suomalainen diplomaatti.
Solanko työskenteli ulkoministeriön palveluksessa vuodesta 1929. Hän toimi 1930-luvulla lähetystöavustajana Buenos Airesissa, Rio de Janeirossa ja Oslossa, vuosina 1939–1944 lähetystösihteerinä Washingtonissa, vuosina 1945–1952 ulkoministeriön jaostopäällikkönä ja apulaisosastopäällikkönä, vuosina 1952–1960 lähetystöneuvoksena Lontoossa sekä Tel Avivissa asiainhoitajana 1960–1962 ja suurlähettiläänä vuosina 1962–1964. Solanko siirtyi eläkkeelle vuonna 1968.
Risto Solangon puoliso vuodesta 1929 oli Siljo Ivalo, jonka isä oli kirjailija Santeri Ivalo ja veli diplomaatti Asko Ivalo.
Guitar Hero: Warriors of Rock

| Guitar Hero: Warriors of Rock |
| --- | --- |

Kehittäjä:  Neversoft (PlayStation 3, Xbox 360) Vicarious Visions (Wii)
Julkaisija:  Activision
Jakelija:  Nintendo eShop
Pelisarja:  Guitar Hero
Julkaistu:  EU 24. syyskuuta 2010NA 28. syyskuuta 2010AUS 29. syyskuuta 2010
Lajityyppi:  musiikkipeli, rytmipeli
Pelimuoto:  yksinpeli, moninpeli
Ikäluokitus:  ESRB: Teini-ikäisille  PEGI 12 
Alusta:  PlayStation 3, Xbox 360, Wii
Jakelumuoto:  Blu-ray, DVD, optinen levy
Lisää peliartikkeleitaVideopelien teemasivulla
Infobox OK  : 
Guitar Hero: Warriors of Rock (myös nimellä Guitar Hero 6) on jatko-osa Guitar Hero 5:lle. Se julkaistiin syyskuussa 2010 PlayStation 3:lle, Xbox 360:lle ja Wiille.
Pelissä on yli 90 kappaletta sekä ladattavaa lisämateriaalia. Pelin suunnittelussa ovat olleet mukana Dave Mustaine sekä Gene Simmons, joka myös antoi äänensä pelissä esiintyvälle Demigod of Rockille.
Kappaleet

| Kappale | Artisti |
| --- | --- |
”2112  Pt. 1 – Overture”: Rush
”2112  Pt. 2 – The Temples of Syrinx”: Rush
”2112  Pt. 3 – Discovery”: Rush
”2112  Pt. 4 – Presentation”: Rush
”2112  Pt. 5 – Oracle: The Dream”: Rush
”2112  Pt. 6 – Soliloquy”: Rush
”2112  Pt. 7 – Grand Finale”: Rush
”Again”: Flyleaf
”Aqualung”: Jethro Tull
”Bat Country”: Avenged Sevenfold
”Been Caught Stealing”: Jane’s Addiction
”Black Rain”: Soundgarden
”Black Widow of La Porte”: John 5 featuring Jim Root
”Bleed It Out”: Linkin Park
”Bloodlines”: Dethklok
”Bodies”: Drowning Pool
”Bohemian Rhapsody”: Queen
”Burn”: Deep Purple
”Burnin’ for You”: Blue Öyster Cult
”Call Me the Breeze” (Live): Lynyrd Skynyrd
”Calling”: Strung Out
”Chemical Warfare”: Slayer
”Cherry Bomb”: The Runaways
”Children of the Grave”: Black Sabbath
”Cryin’”: Aerosmith
”Dance, Dance”: Fall Out Boy
”Dancing Through Sunday”: AFI
”Deadfall”: Snot
”Fascination Street”: The Cure
”The Feel Good Drag”: Anberlin
”Feels Like the First Time”: Foreigner
”Fortunate Son”: Creedence Clearwater Revival
”Free Ride”: The Edgar Winter Group
”Fury of the Storm”: DragonForce
”Get Free”: The Vines
”Ghost”: Slash featuring Ian Astbury
”Graduate”: Third Eye Blind
”Hard to See”: Five Finger Death Punch
”Holy Wars… The Punishment Due”: Megadeth
”How You Remind Me”: Nickelback
”I Know What I Am”: Band of Skulls
”I’m Broken”: Pantera
”I’m Not Okay (I Promise)”: My Chemical Romance
”If You Want Peace… Prepare for War”: Children of Bodom
”Indians”: Anthrax
”Interstate Love Song”: Stone Temple Pilots
”It’s Only Another Parsec…”: RX Bandits
”Jet City Woman”: Queensrÿche
”Lasso”: Phoenix
”Listen to Her Heart”: Tom Petty and the Heartbreakers
”Losing My Religion”: R.E.M.
”Love Gun”: Kiss
”Lunatic Fringe”: Red Rider
”Machinehead”: Bush
”Modern Day Cowboy”: Tesla
”Money for Nothing” (single version): Dire Straits
"Motivation”: Sum 41
”Move It On Over” (Live): George Thorogood and the Destroyers
”Nemesis”: Arch Enemy
”No More Mr. Nice Guy”: Alice Cooper
”No Way Back”: Foo Fighters
”The Outsider”: A Perfect Circle
”Paranoid” (Live): Metallica & Ozzy Osbourne
”Pour Some Sugar on Me” (Live): Def Leppard
”Psychosocial”: Slipknot
”Ravenous”: Atreyu
”Re-Ignition” (Live): Bad Brains
”Renegade”: Styx
”(You Can Still) Rock in America”: Night Ranger
”Rockin’ in the Free World”: Neil Young
”Savior”: Rise Against
”Scumbag Blues”: Them Crooked Vultures
”Self Esteem”: The Offspring
”Setting Fire to Sleeping Giants”: The Dillinger Escape Plan
”Seven Nation Army”: The White Stripes
”Sharp Dressed Man” (Live): ZZ Top
”Slow Hands": Interpol
”Speeding": Steve Vai
”Stray Cat Blues”: The Rolling Stones
”Sudden Death”: Megadeth
”Suffocated”: Orianthi
”Theme from Spider-Man”: Ramones
”There’s No Secrets This Year”: Silversun Pickups
”This Day We Fight!”: Megadeth
”Tick Tick Boom”: The Hives
”Ties That Bind”: Alter Bridge
"Tones of Home”: Blind Melon
”Unskinny Bop”: Poison
”Uprising”: Muse
”Waidmanns Heil”: Rammstein
”We’re Not Gonna Take It”: Twisted Sister
”What Do I Get?”: Buzzcocks
”Wish”: Nine Inch Nails
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: (Wii) 80.07% (X360) 75.20% (PS3) 74.35%
Metacritic: (Wii) 77/100 (PS3) 74/100 (X360) 72/100
Arvostelupisteet
Julkaisu: Pisteet
1UP.com: C
Eurogamer: 7/10
G4: 4/5
Game Informer: 8/10
IGN: 6/10
Official Xbox Magazine (UK): 6/10
Guitar Hero: Warriors of Rock sai kriitikoilta vaihtelevia arvosteluja. Suurin osa kriitikoista mielsi Warriors of Rockin yritykseksi irtautua sen kilpailijasta Rock Band -pelisarjasta ja palata Guitar Hero -sarjan juurille. Joidenkin kriitikoiden mielestä Warriors of Rock ei kuitenkaan täyttänyt tätä yritystä. IGN:n Arthur Giesin mielestä peli oli "päämäärätön", jättäen kysymyksen: "miksi Warriors of Rock on edes täällä". Tyler Cocke 1UP.com-sivustolta kommentoi, että Warriors of Rock näyttää unohtaneen, että musiikkipelien tarkoitus on pitää hauskaa. Ben Kurchera Ars Technica katsoi Warriors of Rockin polkevan paikallaan, ja että siitä puuttuu sitä jotakin verrattuna alkuaikojen Guitar Hero -peleihin. Muut arvostelijat huomauttivat, että peli on suunnattu ennemminkin pelisarjan faneille, eikä se sovi uusille tai satunnaisille pelaajille. Matt Helgeson Game Informerista totesi pelin grafiikan ja pelattavuuden olleen typerä, mutta silti tarjonneen miellyttävän pelikokemuksen.
Aiheesta muualla

Guitar Hero: Warriors of Rock MobyGamesissa (englanniksi)
Guitar Hero -pelisarja
| --- | --- |
Pelit:   Guitar Hero  Guitar Hero II  Guitar Hero: Rocks the 80s  Guitar Hero III: Legends of Rock kappaleet  Guitar Hero: On Tour  Guitar Hero World Tour  Guitar Hero 5  Guitar Hero: Warriors of Rock  Guitar Hero Live 
Yhtyekohtaiset:   Guitar Hero: Aerosmith  Guitar Hero: Metallica  Guitar Hero: Van Halen 
Spin-off:   Band Hero  DJ Hero  DJ Hero 2
Henrik Holmberg

Henrik Holmberg.
Henrik Johan Holmberg (3. tammikuuta 1818 Kökar – 23. joulukuuta 1864 Helsinki) oli suomalainen geologi ja luonnontieteilijä, Vuori-intendentinkonttorin (Vuorilaitoksen) ylimääräinen konduktööri vuodesta 1841.
Holmbergin vanhemmat olivat Tallinnan kirkkoherra Henrik Johan Holmberg (k. 1840) ja Vilhelmina Charlotta Schauman. Hän pääsi ylioppilaaksi Johan Vilhelm Snellmanin antamalla yksityistodistuksella Helsingissä 1839. Holmberg opiskeli Helsingin yliopistossa kemiaa ja mineralogiaa suorittamatta loppututkintoa.
Holmberg löysi vuonna 1845 Kemijoesta kultaa, ja hänet lähetettiin tutustamaan kullanhuuhdontaan Uraliin. Hän tutki vuosina 1847 ja 1848 Kuusamossa jokien kultapitoisuutta. Vuosina 1850–1852 hän oli Pohjois-Amerikassa Sitkan saaressa tekemässä luonnontieteellisiä ja kansatieteellisiä tutkimuksia. Hän keräsi siellä ollessaan 19 000 hyönteistä ja lahjoitti ne Helsingin yliopistolle. 1850-luvun lopulla hän tutki Ruotsin ja Norjan kalastusoloja, ja hänet nimitettiin 1860 Suomen ensimmäiseksi kalastuksentarkastajaksi vuonna 1860. Holmberg teki kalastuksentarkastajana useita virkamatkoja eri puolille Suomea ja hänen aloitteestaan perustettiin kalanviljelyslaitoksia muun muassa Kymijoelle, Tampereelle, Kruunupyyhyn ja Oulujoen ja Tornionjoen varrelle. Holmberg suomensi kaksi lohikalojen viljelyä käsitellyttä opaskirjaa. Hänen teoksensa Förteckning och afbildningar af finska fornlemningar (1863) oli ensimmäinen esitys Suomen kivi- ja pronssikautisista muinaislöydöistä.
Holmberg kuoli 1864 46-vuotiaana keuhkotautiin.
Julkaisuja

Geognostische Bemerkungen auf einer Baidarkenfahrt um die Insel Kadjak: Augeführt im Sommer 1851 (1853)
Ethnographische Skizzen über die Völker des russischen Amerika I–II (1855–1862)
Mineralogischer Wegweiser durch Finnland I–II (1857)
Materialier till Finlands geognosi I–II (1858)
Förteckning och afbildningar af finska fornlemningar I–II (1859–1863)
Katalog öfver Kejserliga Alexanders-Universitetets Etnografiska Samlingar (1859)
Suomennoksia

C. E. Aspelund : Käytännöllinen osviitto lohi-sukuisten kalain kasvattamisesta. Suomentaja, Helsinki 1858
Johdatus kesäkalain viljelykseen Suomessa. Senaatin kirjapaino, Helsinki 1860
Aiheesta muualla

Holmberg, Henrik hakuteoksessa Uppslagsverket Finland (2012). (ruotsiksi)
Hermia Yrityskehitys

Hermia Yrityskehitys Oy on Tampereella tiedepuisto Hermiassa toimiva yritys, joka pyrkii avustamaan kasvuhakuisia teknologiayrityksiä ja yrittäjiksi aikovia etenkin liiketoimintaosaamisen parantamisessa ja ns. siemenrahoituksen hankkimisessa.
Hermia Yrityskehityksen tunnetuimpia rahoituskohteita on muun muassa FogScreen.
Aiheesta muualla

Hermia Yrityskehityksen kotisivu
Guidonia Montecelio

| Guidonia Montecelio |
| --- | --- |

 vaakuna
 Koordinaatit: 41°59′49″N, 12°43′34″E 
Valtio:   Italia
Alue:  Lazio
Metropolikaupunki:  Rooma
Pinta-ala:  
 – Kokonaispinta-ala:  79,5 km²
Korkeus:  105 m
Väkiluku (30.4.2020):  90 314
 – Väestötiheys:  1 136 as./km²
Aikavyöhyke:  UTC+1
Postinumero:  00012
Suuntanumero(t):  0774
 
 http://www.guidonia.org/ 
Infobox OKVirheellinen NIMI-arvo: 
Guidonia Montecelio on kunta Lazion alueella Keski-Italiassa. Se on osa Rooman metropolikaupunkia, etäisyys Rooman keskustasta on noin 25 kilometriä koilliseen. Guidonia Montecelio on osa historiallista Sabinan aluetta, jota muinoin asuttivat sabiinit. Nykymuotoinen Guidonia Montecelio perustettiin 1937. Guidonia heijastaa 1930-luvun kaupunkisuunnittelun ihanteita, Montecelio on puolestaan keskiaikainen asutuskeskus vuoren rinteellä. Kaupunki on ollut muuttokohteena ihmisille, jotka ovat hakeneet vaihtoehtoa Rooman korkeille elinkustannuksille. Sen asukkaiden demonyymi on guidoniani. Guidonia Montecelion suojeluspyhimys on Madonna di Loreto.
Maantiede

Guidonia Montecelio sijaitsee Lazion keskiosassa ja Rooman metropolikaupungin itäosassa. Maasto kohoaa Sabinan vuoristoksi Guidonian itäpuolella. Kaupungin historiallinen keskusta Montecelio sijaitsee 350 metrin korkeudella merenpinnan yläpuolella muutama kilometri nykyisestä keskustasta koilliseen. Italian virallisessa seismisessä luokituksessa Guidonia kuuluu vyöhykkeeseen 2 (zona 2) eli kohtalaisen maanjäristysriskin alueeseen.
Guidoniassa on sotilaslentokenttä Aeroporto di Guidonia (89 metriä mpy), jonka sääaseman vuotuinen keskilämpötila on 15,2 °C. Kylmin kuukausi on tammikuu, jonka keskilämpötila on 7,4 °C ja lämpimin elokuu, 24,5 °C. Ylin asemalla mitattu lämpötila on 40,4 °C (elokuu 1998) ja alin –14,0 °C (tammikuu 1985). Keskimääräinen vuotuinen sademäärä on 813 mm.
Historia

Guidonian alueella oli antiikin aikana useita kyliä ja maatiloja. Montecelion paikalla oli todennäköisesti muinaiskaupunki Corniculum, joka on Servius Tulliuksen synnyinpaikka. Monti Cornicolani -vuoristo sai nimensä Corniculumilta. Linnoitus Castrum Monticellorum perustettiin vuonna 998, ja sen ympärille alkoi kasvaa kylä.
1400–1600-luvuilla paikkakunta kuului Monticelli-nimisenä aatelissuvuille Orsini, Della Rovere ja Cesio. Maatalouden lisäksi rakennuskivien louhinta oli alueen tärkeä elinkeino. Italian kuningaskunta perustettiin 1861, ja Monticelli oli viimeisiä alueita, jotka liittyivät uuteen valtakuntaan. Sen nimeksi virallistettiin Monticelio vuonna 1872; edellisvuonna Roomasta oli tehty Italian pääkaupunki.
Lentopaikka Campo di Aviazione di Montecelio avattiin 1915. Alueella kehitettiin ilmailuteknologiaa etenkin Alessandro Guidonin (1880–1928) johdolla. Benito Mussolini perusti lentopaikan yhteyteen kaupungin "Città dell’Aria" 1937, ja se sai nimekseen Guidonia herra Guidonin kunniaksi. Tämä kuoli Montecelion kentällä epäonnistuneen laskuvarjokokeen seurauksena. Keskiaikainen Montecelion kylä ja moderni Guidonia yhdistettiin 1937. 1900-luvun puolenvälin jälkeen Guidonian väkiluku on moninkertaistunut muun muassa Roomasta suuntautuneen muuttoliikkeen avittamana.
Guidonia Montecelion kirkkoja ovat muun muassa San Giovanni Evangelista 1700-luvulta, San Lorenzo ja San Antonio Abate. Uudempaa kirkkoarkkitehtuuria edustaa Santa Maria di Loreto vuodelta 1938; se on arkkitehti Giorgio Calza Binin käsialaa. Maallista arkkitehtuuria edustaa muun muassa Palazzo Cesi. Piazza Giacomo Matteottin reunalla kohoaa selkeälinjainen Torre Littoria ja aivan sen tuntumassa sijaitsee Teatro Imperiale.
Talous ja liikenne

Palvelut ja teollisuus ovat  Guidonian tärkeimmät elinkeinot, kaupungissa on kolme teollisuusaluetta. Keskustan tuntumassa sijaitsee vesipuisto Aquapiper. Aiemmin paikkakunnan pääelinkeinoja olivat maatalous ja paimentaminen. Paimennusta ei enää harjoiteta. Maataloutta edustaa muun muassa Sabina-oliiviöljy, jonka tuotantoalueeseen Guidonia kuuluu.
Guidonian rautatieasema, Stazione di Guidonia-Montecelio-Sant'Angelo, sijaitsee Rooma–Sulmona–Pescara-radan varrella. Autostrada del Sole kulkee Guidonian keskustan länsipuolitse, A24 eteläpuolitse. Paikallisen liikenteen valtasuonia ovat Strada statale 5 eli Via Tiburtina ja Strada Provinciale 28/bis, ne vievät Roomaan ja Rooman kehämoottoritielle.
Urheilu

Guidonia Montecelion jalkapallojoukkueita ovat muun muassa Associazione Calcio Dilettantistica Guidonia Montecelio (Guidonia, perustettu 1954) ja Villalba Ocres Moca (perustettu 1952).